ZAPISNIK
	32. sjednice Vijeća Mjesnog odbora Horvati – Srednjaci, održane 25. siječnja 2024. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA:  Tibor Lugar, Goran Koić, Tatjana Jonjić, Paula Došen, Marko 	Fuček, Tomislav Nakić-Alfirević, Ana Vasung, Sven Nemet
NENAZOČNI ČLANOVI VIJEĆA:  Vladimir Morić

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 31. sjednice Vijeća, održane 4. prosinca 2024.
	Na prijedlog predsjednika Vijeće jednoglasno utvrđuje

DNEVNI RED:

1. Prijedlog Programa rada Vijeća Mjesnog odbora Horvati - Srednjaci za 2024.
2. [bookmark: _Hlk157098479]Asfalterski program Mjesnog odbora Horvati – Srednjaci za 2024.
3. Plan potreba za aktivnostima, programima i projektima unapređenja kvalitete 
života građana na području Mjesnog odbora Horvati - Srednjaci u 2024.
4. Pitanja, prijedlozi i obavijesti


Ad. 1. Prijedlog Programa rada Vijeća Mjesnog odbora Horvati - Srednjaci za 2024.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova za i 1 suzdržanim donosi:
[bookmark: _Hlk154646025]
P R O G R A M   R A D A
VIJEĆA MJESNOG ODBORA HORVATI - SREDNJACI
za 2024. godinu
I. POLAZNE OSNOVE
	Djelovanje Vijeća Mjesnog odbora Horvati - Srednjaci (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja,
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
7. stanja sigurnosti i zaštite osoba, imovine i dobara 
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;

11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2024. godini želi ostvariti sljedeće ciljeve:
     	       1. unaprijediti kvalitetu infrastrukture za promet pješaka i bicikla
	2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana;
	                   3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
	                   4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2024. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. financijski plan Mjesnog odbora za 2025. i Godišnji izvještaj o izvršenju Financijskog plana za 2023.;
3.  raspolaganje imovinom Mjesnog odbora;
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti;
5.  izvješće o radu za 2023. i Program rada za 2024.;
6. donijeti će plan potreba za aktivnostima, programima i projektima unapređenja kvalitete života građana Mjesnog odbora u 2024.

	Vijeće će, osim navedenog, tijekom 2024. godine provoditi sljedeće aktivnosti:
	     1.  sudjelovati u provođenju civilne zaštite na svom području;
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana;
 3. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
5. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
6. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
7. predlagati preko Vijeća Gradske četvrti mjere za učinkovitiji rad komunalnih službi;
  8. predlagati komunalne aktivnosti Gradske četvrti;
  9. informirati o planovima Vijeća Gradske četvrti;
10. analizirati stanje objekta mjesne samouprave na području Mjesnog odbora;


11. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima i praćenju problema u komunalnoj infrastrukturi). 
IV. TEKUĆA PITANJA
Vijeće će, osim navedenog, tijekom 2024. godine obavljati i druge poslove utvrđene zakonom, gradskim odlukama i drugim propisima.
Ad. 2. Asfalterski program Mjesnog odbora Horvati – Srednjaci za 2024.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova za i 1 suzdržanim donosi:

Z A K LJ U Č A K
o asfalterskom programu Mjesnog odbora
Horvati - Srednjaci u 2024.
1. Vijeće Mjesnog odbora Horvati - Srednjaci predlaže asfaltiranje ulica:
- zapadni nogostup Selske ceste od sjevernog ruba zgrade na adresi Drniška ulica 24       
  do Zagrebačke avenije
- staza uz potok Črnomerec od Zagrebačke avenije do Braće Domany 2 ako ne   
   zahtjeva dodatne radove
- ulica Gredice od kućnog broja 155B do 157  
- kolnička površina s južne strane Ulice Vincenta iz Kastva od kućnog broja 10 do 16 bez parkirališnih mjesta
- Zelengradska ulica
   te mogućnost solidarne raspodjele sredstava na području Gradske četvrti Trešnjevka-
   jug kroz Plan malih komunalnih akcija Mjesnog odbora Horvati - Srednjaci u 2024..
2. Zaključak dostaviti Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Trešnjevka - jug.

Ad. 3. Plan potreba za aktivnostima, programima i projektima unapređenja kvalitete života građana na području Mjesnog odbora Horvati - Srednjaci u 2024.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova za i 1 suzdržanim donosi:
	
PLAN 
potreba za aktivnostima, programima i projektima unapređenja kvalitete života građana 
Mjesnog odbora Horvati-Srednjaci u 2024.

	 Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	 Članak 2. 
Planirana sredstva iz članka 1. u Mjesnom odboru, u ukupnom iznosu od  5.000,00 eura, raspoređuju se za sljedeće aktivnosti: 


	



1. DRUŠTVENI ŽIVOT I KULTURA
  

	Naziv aktivnosti 
	Proslava dana mjesnog odbora Horvati-Srednjaci

	Opis aktivnosti  
	Cjelodnevni mozaični zabavni program na otvorenom za sve uzraste, uz sudjelovanje O.Š. J. Račić, športskih i kulturnih udruženja koja djeluju na području M.O.-a, Centra za kulturu Trešnjevka i drugih.

	Cilj(evi) aktivnosti 
	Druženje građana, igra, ples, zabava, proslava pripajanja Horvata Gradu Zagrebu 1850.

	Datum održavanja
	7.9.2024. ili prva sljedeća subota bez padalina

	Procijenjena vrijednost  
	1.200 EUR

	
	

	Naziv aktivnosti 
	"Kino: maleno, al' naše!"

	Opis aktivnosti  
	Održat će se 6 projekcija, jedna mjesečno kroz proljeće i jesen, te 3 projekcije na otvorenom kroz ljeto, uz slobodan ulaz.

	Cilj(evi) aktivnosti 
	Pokretanje male lokalne kinematografije s jedne je strane mali način nadoknade kulturnog gubitka grada zbog gašenja kina Europa, s druge strane odraz nastojanja da se decentralizira kulturni program u gradu i bolje iskoristi prostore MO-a koje su vikendima u pravilu prazne.

	Datum održavanja
	16.3, 14.4., 11.5., 21.9., 19.10., 16.11.; ljetni ciklus 14.7., 21.7. i 28.7., ako vremenske prilike dozvole

	Procijenjena vrijednost  
	2.400 EUR

	
	

	Naziv aktivnosti 
	"Panorame Horvata-Srednjaka" - izložba fotografija

	Opis aktivnosti  
	Objavit će se lokalni poziv za dostavu fotografija Horvata-Srednjaka i povezanih motiva. 10 najboljih fotografija prema ocjeni žirija bit će tiskane i postavljene kao trajna izložba u veliku dvoranu zgrade mjesnog odbora.
Najbolja 3 rada dobit će simbolične nagrade.

	Cilj(evi) aktivnosti 
	Aktivacija građana, razvoj svijesti o svom mjestu života, uređenje velike dvorane, promidžba mjesnog odbora kao mjesta za kvalitetan život.

	Datum održavanja
	7.9.2024. ili na drugi dan, ako se proslava dana mjesnog odbora pomakne na drugi datum

	Procijenjena vrijednost  
	800 EUR

	 
	 

	Naziv aktivnosti 
	Cvjetna livada

	Opis aktivnosti  
	Edukativne ploče i radionice za školsku djecu.

	Cilj(evi) aktivnosti 
	Revitalizavija  osiromašenog sterilnog travnjaka u poluprirodni ili potpuno  prirodni cvjetni travnjak. Edukacija građana o povećanju bioraznolikosti i smanjenju stakleničkih plinova.

	Datum održavanja
	obilazak i edukacija 3.5.2024., ploče su trajno dostupne od postavljanja

	Procijenjena vrijednost  
	600 EUR

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 4. 
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 

	
	

	





	


	PRILOG

Razrada pojedinačnih troškova u okviru pojedine aktivnosti 

	
	
	
	

	1. DRUŠTVENI ŽIVOT I KULTURA

	 

	Naziv aktivnosti
	Proslava dana mjesnog odbora Horvati-Srednjaci

	Količina
	Roba/Usluga/Rad 
	Cijena
	Napomena

	1
	Organizacija cjelodnevnog mozaičnog zabavnog programa na otvorenom za sve uzraste.
	1200
	Usluga Centra za kulturu Trešnjevka

	 

	Naziv aktivnosti
	"Kino: maleno, al' naše!"

	Količina
	Roba/Usluga/Rad 
	Cijena
	Napomena

	1
	projektor
	1050
	Planirano korištenje i za aktivnost "Horvati plešu!", ali financirano iz ove aktivnosti.

	1
	platno za projekciju
	1350
	Planirano korištenje i za aktivnost "Horvati plešu!", ali financirano iz ove aktivnosti.

	 

	Naziv aktivnosti
	"Panorame Horvata-Srednjaka" - izložba fotografija

	Količina
	Roba/Usluga/Rad 
	Cijena
	Napomena

	10
	ispis i uokvirivanje (npr. platno, 70x100 cm) 10 slika veličine od 70 dm2 ili veće
	80
	 

	
	
	
	

	 
	

	Naziv aktivnosti
	                   Cvijetna Livada

	Količina
	Roba/Usluga/Rad 
	Cijena
	Napomena

	1
	edukativna ploča
	100
	 

	2
	radionice za djecu
	250
	 

	
	
	
	











Ad. 4. Pitanja, prijedlozi i obavijesti
	Član Vijeća Goran Koić obavještava o vozilu Zrinjevca koje uništava park i o pješačkim prijelazima u Ulici Vladimira Filakovca koji su izblijedili. Elektra još nije zamijenila rasvjetni stup. Rupa na ulici Srednjaci uz park. 
	Član Vijeća Tibor Lugar predlaže da se završi biciklistička staza koja je prekinuta kod Vincenta iz Kastva 2-4.
	Predsjednik Vijeća će zamoliti Zrinjevac da obrati pažnju, provjeriti što poduzeti oko uništenog rasvjetnog stupa, pregledati rupu na ulici Srednjaci, provjeriti stanje izblijedjelih pješačkih prijelaza te zatražiti povezivanje biciklističke staze s kolnikom ispred Vincenta iz Kastva 2 i 8.
	Dovršeno u 19:06 sati

Zapisnik sastavila: 
Ana Vasung

KLASA: 024-08/24-003/212
URBROJ: 251-13-11-15/005-24-2
Zagreb, 25. siječnja 2024.

  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v.r.




Izvješće o glasanju na 32. sjednici VMO Horvati - Srednjaci, 25. 1. 2024.

	Članovi Vijeća
	Prihvaćanje zapisnika
	Dnevni red
	Ad 1.
	Ad 2.
	Ad 3.

	1.
	PAULA DOŠEN
	+
	+
	+
	+
	+

	2.
	MARKO FUČEK
	+
	+
	+
	+
	+

	3.
	TATJANA JONJIĆ
	+
	+
	+
	+
	+

	4.
	GORAN KOIĆ
	+
	+
	0
	0
	0

	5.
	VLADIMIR MORIĆ
	
	
	
	
	

	6.
	TOMISLAV NAKIĆ-ALFIREVIĆ
	+
	+
	+
	+
	+

	7.
	SVEN NEMET
	+
	+
	+
	+
	+

	8.
	ANA VASUNG
	+
	+
	+
	+
	+

	9.
	TIBOR LUGAR
	+
	+
	+
	+
	+

